Tazrawt nneɣ nebna-tt ɣef Urti aɣelnaw n ǧerǧer i d-yezgan di tell alemmas deg ugafa n tmurt n Lezzayer. D yiwet n tama yesɛan agama d anesbaɣur, ama d imɣan ama d iɣersiwen i la yettenqedwan tagara-agi. Adgan n wurti-agi wulmen dayen kan i yimɣan akked iɣersiwen, imi tella tezgi, ula d isekla inegren anida nniḍen am yifuzzal, icerfan, ucwaren, inurar, d walmaten, d-yettaken tagella n yiɣersiwen, deg ttafen yimɣan iman-nsen.